চলিত মাহৰ ষষ্ঠটো ভূমিকম্পই উত্তৰ পূৱৰ বৃহৎ ভুমিকম্পৰ সম্ভাৱনা দিছে নেকি?

চলিত মাহতেই ৬ টাকৈ ভুমিকম্পই জোকাৰি যায় উত্তৰ পূৱ। এই ৬টা ভুমিকম্পৰ সৰহ ভাগেই কেৱল অসম আৰু অৰুণাচল প্ৰদেশ ৰাজ্যতে সংঘটিত হৈছে।

তিনি অক্টোবৰত অসমৰ শোণিতপুৰ জিলাত ৩.৮ ৰিখটাৰ স্কেলৰ ভূমিকম্পৰ জোকাৰণি অনুভুত হয়।

অক্টোবৰৰ ৬ তাৰিখে অৰুণাচল প্ৰদেশৰ পূৱ কামেং জিলাত ৩ ৰিখটাৰ স্কেলৰ ভূমিকম্প সংঘটিত হয়।

৭ অক্টোবৰ তাৰিখে পুনৰ অসমৰ বৰপেটা জিলা অভিকেন্দ্ৰ হৈ ২.৮ ৰিখটাৰ স্কেলৰ এক মৃদু ভুমিকম্পই জোকাৰি যায়। একেটা দিনতে একে ৰিখটাৰ স্কেলৰ আন এক ভুমিকম্পই জোকাৰি যায় মণিপুৰ।

৮ অক্টোবৰৰ নিশা ১২ বজাত ম্যানমাৰত ৫.৫ ৰিখটাৰ স্কেলৰ এক ভুমিকম্পই জোকাৰি যায়।

৯ অক্টোবৰ তাৰিখে পুনৰ অৰুণাচল প্ৰদেশত দুটাকৈ ভুমিকম্পই পূৱ কামেং জিলাত ৩.৬ ৰিখটাৰ স্কেল আৰু পশ্চিম কামেং জিলাত ২.৮ ৰিখটাৰ জোকাৰি যায়।